Пашиниан Ермантәыла аԥыза-министрс дҟаҵоуп
© Sputnik / Алексей ДружининРабочий визит президента РФ В. Путина в Армению
© Sputnik / Алексей Дружинин/
Ашәахьа нанҳәа 2 азы Ермантәыла имҩаԥысит атәыла Апарламент ҿыц актәи аилатәара.
АҞӘА, нанҳәа 2 – Sputnik. Ермантәыла ахада Армен Саркисиан атәыла аԥыза-министрс дҟаиҵеит Никола Пашиниан ҳәа аанацҳауеит РИА Новости.
21 Рашәара, 14:58
"Аконституциа аԥҟара напхгагас иҟаҵаны Ермантәыла аԥыза-министрс дҟаҵазааит Никола Пашиниан", - ҳәа аҳәоит Ермантәыла ахада исаит аҿы ицәыргоу аусԥҟа.
Ермантәыла аконституциа инақәыршәаны ҿыц иалырхыз Амилаҭтә еизара аусура ишаалагаз атәыла ахада апарламент еиҳарак иалырхыз акандидат ԥыза-министрс дҟаиҵоит. Анаҩс, жәохәымш рыҩнуҵҟа еиҿыркаауеит Аминистрцәа реилазаара. Абри ашьҭахь ҩажәамш рыҩнуҵҟа аиҳабыра Апарламент ахь инаргоит Аминистрцәа реилазаара апрограмма.
Изаамҭанытәим Апарламенттә лхрақәа мҩаԥысит рашәара 20 азы. Иалахәын 21 партиеи аблокқәа ԥшьбеи. Никола Пашиниан ипартиа "Гражданский договор" 53,91% бжьы аманы аиааира агеит.